Държавен вестник, бр. 3, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  3
залог, право на задържане или други права, 
които биха могли да повлияят неблагоприятно 
върху претенциите на Кредиторите по Заема.
§ 10
(Прехвърляния, Задължения на Агента по 
плащанията)
(1) Прехвърляне. Всеки Кредитор може да 
прехвърли всички свои претенции по този Заем 
или част от тях. Частични прехвърляния могат 
да бъдат извършвани за суми от 500 000 евро 
или каквито и да било по-големи неделими 
кратни на 500 000 евро.
(2) Форма на и уведомяване за прехвърлянето. 
Всяко прехвърляне трябва да бъде направено 
в писмена форма и по отношение на формата 
и съдържанието трябва да е в съответствие с 
формуляра на споразумение за прехвърляне, 
приложен към този Договор като Приложе-
ние 2. Приобретателите имат същите права, 
възможности и права на собственост по този 
Договор за заем, както и прехвърлителят, освен 
когато в настоящия Договор е посочено друго, 
в това число всякакви права на предсрочно 
прекратяване. Уведомлението за прехвърля-
нето до Кредитополучателя съгласно § 409 на 
Гражданския кодекс на Германия (BGB) се 
извършва чрез представяне на подписаното 
споразумение за прехвърляне на Агента по 
плащанията. Изискванията към прехвърлянето, 
посочени в този § 10 (2), не се прилагат, когато 
прехвърлянето се извършва с цел обезпечение 
пред централна банка в евросистемата. В този 
случай действителността на прехвърлянето с 
цел обезпечение изрично не е обект на каквито 
и да било изисквания по отношение на формата 
и задължение за уведомяване. 
(3) Задължения на Агента по плащанията. 
Банката изпълнява ролята на агент по пла-
щанията за Кредитополучателя („Агент по 
плащанията“). Агентът по плащанията действа 
единствено като агент на Кредитополучателя 
и не поема каквито и да било задължения 
към или отношения на посредничество или 
доверителност с който и да било Кредитор. 
Агентът по плащанията е длъжен да плаща 
на приобретателите, за които е уведомен най-
малко 10 Работни дни преди датата на плаща-
нето, всички плащания на главница и лихви, 
извършени към него от Кредитополучателя. 
Агентът по плащанията трябва също така да 
препраща незабавно цялата кореспонденция, 
изпратена от Кредитополучателя или Кре-
диторите, до съответната друга страна, така 
както е посочено в § 13. По искане от страна 
на Кредитополучателя Агентът по плащанията 
трябва да му предостави незабавно информация 
за типа и местожителството на всеки Кредитор, 
така както е посочено в § 13. Такова искане 
може да се отправя само веднъж годишно.
(4) Стандарт на грижа. Агентът по плащани-
ята трябва да изпълнява своите задължения с 
надлежната грижа на добър търговец. Агентът 
по плащанията не поема никаква отговорност 
за каквато и да било информация или корес-
понденция, която е предал на Кредитополуча-
теля или Кредиторите, или за своевременното 
упражняване на които и да било права на 
Кредитополучателя или Кредиторите. Към 
всяка отговорност, свързана с нарушаването 
на договора, се прилагат разпоредбите на за-
коните на Германия, в това число които и да 
било задължения за ограничаване на щетите.
(5) Обезщетение. Кредитополучателят е 
длъжен да обезщети Агента по плащанията за 
всички вреди (в това число всички подходящи 
възнаграждения за правни услуги и всеки данък 
върху добавената стойност), възникнали във 
връзка с този Договор, освен до степента, в 
която тези вреди са настъпили в резултат на 
умишлено неизпълнение или небрежност на 
Агента по плащанията или извършена от него 
измама. Задължението за обезщетяване остава 
в сила след прекратяването на този Договор 
за заем или погасяването на Заема. 
(6) Прекратяване. Кредитополучателят може 
да прекрати назначението на Агента по пла-
щанията по всяко време с 30-дневно писмено 
предизвестие. Агентът по плащанията може да 
подаде оставка от назначението си като агент 
по плащанията по всяко време с 45-дневно 
писмено предизвестие до Кредитополучателя.
(7) Забрана за прехвърляне на права. Кредито-
получателят няма право да прехвърля на трети 
лица никое право по този Договор.
§ 11
(Гербови налози, Разноски)
Кредитополучателят поема всички гербо-
ви налози или документарни данъци, които 
възникват в резултат на подписването или 
изпращането на Договора за заем или из-
вършването на каквито и да било плащания. 
Кредитополучателят поема всички разходи, 
които възникнат основателно в резултат на 
промяна в условията на Договора за заем, 
поискана от него, или отказ от или съгласие 
за отсрочване от който и да било Кредитор. 
§ 12
(Клауза за информация)
(1) Представяне на документи. По време на 
срока на Заема Кредитополучателят трябва да 
информира Кредиторите за своето финансово 
състояние. Това информиране трябва да се осъ-
ществи чрез представяне на последните доклади 
за бюджета за годината и всички публикувани 
междинни финансови отчети. Тези документи 
трябва да се представят на Кредиторите чрез 
Агента по плащанията в електронен вид или 
в достатъчен брой екземпляри не по-късно 
от 30 дни след публикуването им или 60 дни 
след изготвянето на съответния доклад или 
отчет, но във всички случаи не по-късно от 
6 месеца след съответната финансова година